**УГОВОР О ИЗГРАДЊИ ПРИКЉУЧКА ЗА ПРИКЉУЧЕЊЕ**

**НА ТРАНСПОРТНИ СИСТЕМ ПРИРОДНОГ ГАСA**

Закључен \_\_\_\_\_\_\_ 20\_\_. године у Палама, између:

„ГАС ПРОМЕТ“ АД, Бошка Југовића 18, Пале, матични број: 01904248, ЈИБ: 4400570720000, кога заступа Генерални директор \_\_\_\_\_\_\_\_\_\_\_\_\_\_\_\_\_\_\_\_\_, као Оператера транспортног система природног гаса (у даљем тексту: ОТС)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_, ЈИБ: \_\_\_\_\_\_\_\_\_\_\_\_, кога заступа Директор \_\_\_\_\_\_\_\_\_\_\_\_\_\_\_\_\_\_\_\_\_, као Корисника транспортног система (у даљем тексту : Корисник),

(заједнички назив: „уговорне стране“ или скраћено „стране“)

Члан1.

**Активности страна до потписивања Уговора**

Стране констатују да је, до тренутка потписивања овог Уговора:

1. Подносилац захтјева поднио Захтјев за прикључење на транспортни систем природног гаса, број: \_\_\_\_, од \_\_\_\_\_\_ године;
2. ОТС издао Сагласност за прикључење објекта Подносиоца захтјева на транспортни систем, бр.\_\_\_\_\_\_ , од \_\_\_\_\_\_\_ године;
3. ОТС издао Одобрење за прикључење објекта Подносиоца захтјева на транспортни систем, са техничким условима за прикључење, бр.\_\_\_\_\_\_ , од \_\_\_\_\_\_\_ године.

Члан 2.

**Дефиниције појмова који се користе у Уговору**

Појмови који се користе у овом Уговору одговарају дефиницијама појмова из члана 3. „Правила и тарифа за прикључење на транспортни систем природног гаса“ (у даљем тексту: „Правила прикључења“) и члана 4. „Правила о раду транспортног система природног гаса“ (у даљем тексту: „Правила рада“).

Примјена Правила рада и Правила прикључења је одобрена од стране Регулаторне комисије за енергетику Републике Српске, а објављена су на интернет страници ОТС-а.

ОТС и Подносилац захтјева потписују овај Уговор о изградњи прикључка на Систем, у складу са чланом 16. Правила прикључења.

Члан 3.

**Предмет Уговора о изградњи прикључка на Систем**

Предмет овог Уговора је изградња Прикључка за прикључење на Систем Објекта Подносиоца захтјева. Уговором се регулишу услови, цијене и рокови изградње Прикључка, динамика плаћања и као и међусобна права и обавезе страна у поступку изградње, пуштања у рад и експлоатације Прикључка.

Члан 4.

**Подаци о Прикључку за Објекат који се прикључује**

Прикључак за прикључење \_\_\_\_\_\_\_\_\_\_\_\_\_\_\_\_\_\_\_\_- Објекта Подносиоца захтјева на транспортни систем, ће се градити према техничким условима који су дефинисани у Сагласности за прикључење бр.\_\_\_\_\_\_ , од \_\_\_\_\_\_\_ године и Одобрењу за прикључење објекта са техничким условима за прикључење, бр.\_\_\_\_\_\_ , од \_\_\_\_\_\_\_ године.

Подаци о Прикључку који се гради за потребе прикључења \_\_\_\_\_\_\_\_\_\_\_\_\_- Објекта Подносиоца захтјева:

* објекат који се прикључује: \_\_\_\_\_\_\_\_\_\_\_\_\_\_\_\_\_,
* мјесто прикључења: \_\_\_\_\_\_\_\_\_\_\_\_\_, Х=\_\_\_\_, Y=\_\_\_\_\_, Z=\_\_\_\_\_,
* гасовод на који се прикључује: \_\_\_\_\_\_\_\_\_\_\_\_\_, стационажа: \_\_\_\_\_\_\_\_,
* врста прикључка: прикључак на \_\_\_\_\_\_\_\_\_\_\_\_\_\_\_\_\_(улазу/излазу Система),
* прикључни притисак (макс/мин): \_\_\_ / \_\_ bar,
* прикључна снага (макс/мин): \_\_\_\_\_ / \_\_\_\_\_ kW,
* класа тачности мјерне опреме: \_\_\_\_\_\_\_\_ ( 1.0 , 0.5, навести),
* изведба прикључка: \_\_\_\_\_\_\_\_\_\_\_\_\_\_\_\_\_\_\_\_\_\_ (ППС, МС, ГМРС, навести),
* структура прикључка: \_\_\_\_\_\_\_\_\_\_\_\_\_\_\_\_\_\_\_\_\_\_ (дволинијска,тролинијска, навести),
* квалитет природног гаса: према Правилима рада.

Члан 5.

**Субјекат задужен за изградњу Прикључка**

За изградњу Прикључка је задужен ОТС и у поступку изградње има улогу инвеститора, са правима, овлашћењима и обавезама, а све у складу са важећим законским актима о грађењу и уређењу простора у Републици Српској.

ОТС може, при изградњи Прикључка, повјерити одређене активности или извођење појединих радова Подносиоцу Захтјева.

Врста активности и/или садржај радова, који се повјеравају Подносиоцу захтјева, као и њихове цијене, морају се усагласити између страна и потписати у форми Анекса Уговора.

Члан 6.

**Цијена изградње прикључка**

Процијењена цијена изградње Прикључка из члана 4. овог Уговора је одређена у складу са Поглављем 4. (Обрачунавање трошкова прикључења на систем), чланови 50. до 55. Правила прикључења и износи \_\_\_\_\_\_\_\_\_ КМ (словима:\_\_\_\_\_\_\_\_\_\_ конвертибилнихмарака).

Цијена изградње је процијењена на основу технолошке шеме- структуре Прикључка и табеларног обрасца за прорачун трошкова прикључења (Прилог 1 или 2 Правила прикључења), који су саставни дио овог Уговора.

Приликом израде коначног обрачуна трошкова изградње Прикључка, процијењена цијена изградње ће, бити умањена за стварну вриједност радова, опреме или услуга које ОТС повјери Подносиоцу захтјева, а чију структуру и цијене стране дефинишу посебним Анексом Уговора.

За опрему и радове, које угради и изведе Подносилац захтјева, не може захтјевати никакву додатну накнаду од ОТС-а, осим умањења цијена изградње Прикључка.

Члан 7.

**Транспарентност трошкова прикључења и изградње Прикључка**

Поштујући принципе јавности и недискриминације, ОТС обезбјеђује Подносиоцу захтјева на увид акта на основу којих се утврђују трошкови прикључења, те висина и начин утврђивања тих трошкова, као и финансијску документацију о плаћању свих трошкова прикључења и изградње Прикључка.

Коначни трошкови прикључења и цијена изградње Прикључка биће утврђени тако што ће стране, након завршетка изградње Прикључка, извршити коначни обрачун трошкова изградње Прикључка и извршити потребну доплату/ поврат дијела накнаде за прикључење, на основу документације из претходног става.

Стране ће извршити сравњење свих трошкова прикључења и изградње Прикључка у року од од 30 дана од извршеног техничког пријема прикључка.

Члан 8.

**Начин, рокови и динамика плаћања**

Подносилац захтјева ће прву рату ОТС-у уплатити авансно, у износу \_\_\_\_% од процијењене цијене из члана 4. Уговора (што одговара трошковима набавке опреме која се уграђује у Прикључак) у року од 15 дана од дана потписивања овог Уговора.

Подносилац ће ОТС-у уплатити другу рату у износу од \_\_\_\_% у року од од 90 дана од дана потписивања овог Уговора.

Подносилац захтјева ће ОТС-у уплатити трећу рату, у износу од \_\_\_\_% од цијене из члана 4. Уговора у року од 15 дана од издавања употребне дозволе за Прикључак.

Након сравњења трошкова у складу са чланом 7.(2) овог Уговора, Стране ће извршити доплату/поврат дијела накнаде за прикључење, у року од од 30 дана од издавања употребне дозволе за Прикључак.

Члан 9.

**Рок изградње Прикључка**

Рок за изградњу прикључка из члана 4. овог Уговора је \_\_\_\_ (словима) мјесеци од дана уплате прве рате из члана 8.(1) овог Уговора.

Рок за изградњу Прикључка може се из оправданих разлога продужити само уз сагласност страна - потписивањем Анекса овог Уговора.

Члан 10.

**Вријеме и мјесто прикључења Објекта Подносиоца захтјева**

ОТС врши прикључење објекта на Систем, преко изграђеног Прикључка, након што буду испуњене одредбе Одобрења за прикључење и Уговора о изградњи прикључка.

ОТС на захтјев Подносиоца захтјева доноси у року од 30 дана посебан акт - Одобрење за пуштање гаса, којим се дозвољава пуштање природног гаса.

Одобрење се може издати само ако су испуњене одредбе Одобрења за прикључење и Уговора о изградњи прикључка, издата употребна дозвола за Прикључак и ако је Подносилац захтјева обезбједио природни гас.

Члан 11.

**Начин управљања, функционисања и одржавања Прикључка**

Прикључењем на Систем Прикључак на Улазу/Излазу постаје функционални и технички дио Система и власништво ОТС-а и све обавезе и права везана за функционисање, управљање и одржавање Прикључака прелазе на ОТС.

Излазна противпожарна славина Прикључка је уједно техничка граница и граница одговорности за гас између ОТС-а и Корисника.

Члан 12.

**Међусобни односи страна у поступку изградње Прикључка**

На међусобну комуникацију између ОТС-а и Подносиоца захтјева, чији се објекат прикључује на Систем, примјењују се одговарајуће одредбе Правила рада (Поглавље 14), као и одредбе члана 59. Правила прикључења.

Члан 13.

**Обавезе и права уговорних страна у вези са Прикључком**

Подносилац захтјева има обавезе финансирања изградње Прикључка, дефинисане овим Уговором.

ОТС има обавезу да у уговореном року изгради Прикључак у свему према одредбама овог Уговора, Сагласности за прикључење бр.\_\_\_\_\_\_ , од \_\_\_\_\_\_\_ године и Одобрења за прикључење са техничким условима за прикључење, бр.\_\_\_\_\_\_ , од \_\_\_\_\_\_\_ године.

Члан 14.

**Посљедице неуредног извршавања уговорних обавеза**

Поједини елементи неуредног извршавања Уговора о изградњи прикључка на Систем од стране Подносиоца захтјева, дефинисани су у члану 62. Правила прикључења.

Ако Подносилац захтјева не уплати прву рату из члана 8.(1) овог Уговора у предвиђеном року, сматра се да је одустао од Уговора.

Ако Подносилац захтјева касни са уплатом осталих рата из члана 8.(2) овог Уговора, рок за изградњу Прикључка из члана 9. Уговора ће се продужити за вријеме кашњења уплате рате(а).

Ако Подносилац захтјева, у било ком тренутку изградње Прикључка, одустане од прикључења објекта, ОТС нема обавезу поврата до тада уплаћених средстава.

ОТС може размотрити да подносиоцу захтјева који је одустао од прикључења објекта, врати опрему која је плаћена, ако иста није уграђена на систем или ако то не нарушава безбједност и функционисање система за већ уграђену опрему.

Члан 15.

**Ванредни догађаји**

Уговорне стране се ослобађају од одговорности за потпуно или дјелимично неизвршење обавеза из Уговора о изградњи прикључка, уколико је то посљедица неочекиваних, непредвиђених и неизбјежних догађаја који су настали након ступања Уговора на снагу, а уговорна страна их није проузроковала нити је могла да их спријечи (ванредни догађаји).

За случај ванредних догађаја примјењују се одговарајуће одредбе из „Правила о раду транспортног система природног гаса“ (Поглавље 12).

Члан 16.

**Раскид Уговора о изградњи Прикључка**

Због неуредног извршавања Уговора о изградњи прикључка на Систем свака страна може затражити раскид Уговора, водећи рачуна о евентуалним штетним посљедицама на остале Кориснике система.

Захтјев за раскид Уговора из става 1. може затражити ОТС или Подносилац захтјева, искључиво писаним путем.

Члан 17.

**Рјешавање спорова по Уговору о изградњи прикључка**

Уколико у извршавању Уговора о изградњи прикључка настане спор између ОТС и Подносиоца захтјева, стране ће настојати да спор ријеше споразумом.

ОТС и Подносилац захтјева се могу споразумјети да ради рјешавања појединих спорних питања из Уговора ангажују овлашћену институцију или стручно лице из одговарајуће области.

Уколико ОТС и Подносилац захтјева не ријеше настали спор споразумно, на начин из претходна два става, спор ће ријешити стварно надлежан суд уговорене мјесне надлежности.

„Гас Промет“ АД Подносилац захтјева

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_